ഉപ്പും മുളകും വീണ്ടും തിരികെ എത്തുന്നു, മറ്റൊരു ചാനലില് മറ്റൊരു പേരില് മലയാളികളുടെ ഏറെ പ്രിയപ്പെട്ട പരമ്ബരയായിരുന്നു ഉപ്പും മുളകും. ബാലുവിന്റെയും നീലുവിന്റെയും മക്കളുടെയും ഓരോ ഇണക്കങ്ങളും പിണക്കങ്ങളും ഒക്കെ മലയാളികള് നെഞ്ചിലേറ്റി. എന്നാല് അപ്രതീക്ഷിതമായി പരമ്ബര അവസാനിപ്പിച്ചത് ആരാധകരെ ഏറെ സങ്കടത്തിലാഴ്ത്തിയിരുന്നു. ഉപ്പും മുളകും ആരാധകര്ക്ക് ഏറെ സന്തോഷം നല്കുന്ന മറ്റൊരു വാര്ത്ത എത്തിയിരിക്കുകയാണ്. ഈ ടീം വീണ്ടും മിനി സ്ക്രീനിലൂടെ പ്രേക്ഷകരുടെ മുന്നില് എത്തുകയാണ്. എന്നാല് ഇക്കുറി പരമ്ബര എത്തുക ഫ്ലവേഴ്സ് ചാനലിലല്ല. സീ കേരളത്തിലൂടെയാണ് പരമ്ബര എത്തുന്നത്. എരിവും പുളിയും എന്നാണ് പരമ്ബരയുടെ പുതിയ പേര്. എരിവും പുളിയും പരിപാടിയുടെ പ്രൊമോ വീഡിയോ സോഷ്യല് മീഡിയയില് വൈറലായി മാറിയിരിക്കുകയാണ്. ഓണം നാളുകളില് നാല് ദിവസത്തെ പരിപാടിയുടെ പ്രൊമോയാണ് ചാനലിലൂടെ പുറത്ത് വന്നിരിക്കുന്നത്. ഉപ്പും മുളകും പരമ്ബരയിലുണ്ടായിരുന്ന എല്ലാ താരങ്ങളും എരിവും പുളിയിലുമുണ്ട്. ഇത് പുതിയ പരമ്ബരയാണോ ഓണവുമായി ബന്ധപ്പെട്ട പ്രത്യേക പരിപാടിയാണോ എന്ന കാര്യത്തില് വ്യക്തതയില്ല. എന്നാലും തങ്ങളുടെ പ്രിയപ്പെട്ടവരെ വീണ്ടും ഒരുമിച്ച് കാണാന് സാധിച്ചതിന്റെ സന്തോഷത്തിലാണ് ആരാധകര്. ഉപ്പും മുളകും പരമ്ബരയിലെ പ്രധാന കഥാപാത്രങ്ങളെ അവതരിപ്പിച്ചിരുന്ന നിഷാ സാരംഗ്, ബിജു സോപാനം, അല്സാബിത്ത്, റിഷി കുമാര്, ശിവാനി, ജൂഹി റസ്തഗി തുടങ്ങിയവരും ഉപ്പും മുളകും കുടുംബത്തിലെ ഏറ്റവും കുട്ടി താരമായ പാറുക്കുട്ടിയും എരിവും പുളിയിലുമുണ്ട്. 2015 ഡിസംബറിലായിരുന്നു ഉപ്പും മുളകും സംപ്രേക്ഷണം ആരംഭിക്കുന്നത്. ആദ്യ ഘട്ട ലോക്ക്ഡൗണിനിടെയാണ് പമ്ബര അവസാനിപ്പിക്കുന്നത്. എന്നാല് പരമ്ബരയുടെ തിരിച്ചുവരവിനായി ആരാധകര് കാത്തിരുന്നെങ്കിലും അതിന് സാധിച്ചില്ല.